《戏促朝宗酒篆》
宋代·欧阳澈

雨收云海涌金盆，帘捲香丝破篆纹。双陆无心酬白璧，十千有篆醉红裙。

哦诗误许联师服，载酒真当过子云。待遣秋娘呈妙舞，春衫已把水沈薰。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。